**TEHNIČKE SPECIFIKACIJE – OPIS POSLOVA**

**Predmet nabave su usluge stručnog nadzora i koordinatora II zaštite na radu na****d izgradnjom i opremanjem interaktivnog digitalnog objekta dječjeg vrtića u Križu.**

Projektom je planirana **izgradnja i opremanje područnog vrtića (bez kuhinje) s 4 dnevnih boravaka za vrtićke skupine. U okviru ovog projekta predviđa se izvedba građevinskih i drugih radova za izgradnju i opremanje nove građevine za područnog vrtića. Novi područni vrtić planira se izgraditi u općini Križ na kat. čestici 218/8 k.o. Križ na kojoj se nalazi već izgrađen objekt dječjeg vrtića Križić-kružić i za kojeg je ishođena uporabna dozvola. Građevinska čestica se nalazi na blagoj kosini gledano od sjeveroistoka prema jugozapadu, sa tri strane je okružena ulicama (Ulica Josipa Čopora, Ulica Josipa Badalića te Ulica Ljudevita Gaja što znači da ima osiguran prometni pristup. Detaljan opis nalazi se u projektno tehničkoj dokumentaciji koja je objavljena uz Poziva za dostavu ponude.**

Za predmetni zahvat izrađen je Glavni projekt Z.O.P. GP-043/24, od srpnja 2024. godine glavni projektant Jerko Bošković, mag.ing.aedif. Temeljem navedenog glavnog projekta 12. 08. 2024. godine ishođena je građevinska dozvola od strane Upravnog odjela za prostorno uređenje, graditeljstvo i zaštitu okoliša, Odsjek za prostorno uređenje i gradnju, Ispostava Ivanić-Grad KLASA: UP/I-361-03/24-01/000067, URBROJ: 238-18-04/4-24-0022

CPV oznaka predmeta nabave

* **71247000-1- Nadzor građevinskih radova**

Predmetna usluga nabavlja se u sklopu provedbe Ugovora o dodjeli bespovratnih sredstava za projekte koji se financiraju iz Mehanizma za oporavak i otpornost ***„Izgradnja i opremanje interaktivnog digitalnog objekta dječjeg vrtića u Križu“***, NPOO.C3.1.R1-I1.02.0051.

Predmet nabave nije podijeljen na grupe te je ponuditelj u obvezi ponuditi cjelokupan predmet nabave, odnosno ponudom moraju biti obuhvaćene sve stavke Troškovnika.

**Nadzor će se provoditi u skladu sa Zakonom o gradnji (NN 153/13, 20/17, 39/19, 125/19) i Zakonom o poslovima i djelatnostima prostornog uređenja i gradnje (NN 78/15, 118/18, 110/19) i drugim propisima primjenjivim na ovu vrstu građevina i pružanje usluge. Pri provedbi stručnog nadzora, Izvršitelj je dužan u svemu se pridržavati odredbi Pravilnika o načinu provedbe stručnog nadzora građenja, obrascu, uvjetima i načinu vođenja građevinskog dnevnika te o sadržaju završnog izvješća nadzornog inženjera (NN 111/14, 107/15, 20/17, 98/19, 121/19, 131/2021).**

**Usluge koordinatora zaštite na radu tijekom građenja će se vršiti u svemu prema važećem Zakonu o zaštiti na radu (NN 71/14, 118/14, 154/14 , 94/18, 96/18), kao i primjenjivim podzakonskim aktima, posebice Pravilniku o zaštiti na radu na privremenim gradilištima (NN 48/18).**

Sukladno članku 4. stavku 2. Pravilnika o dokumentaciji o nabavi te ponudi u postupcima javne nabave (NN 65/2017, 75/2020), količina predmeta nabave je predviđena (okvirna) količina predmeta nabave, te može biti veća ili manja od predviđenih količina u stavkama Troškovnika.

Usluge stručnog nadzora uključuju sljedeće obveze:

**I. Obveze koje proizlaze iz zakona i podzakonskih akata te sukladno pravilima struke, a posebno sukladno Zakonu o gradnji (Narodne novine broj: 153/13, 20/17, 39/19), Pravilniku o načinu provedbe stručnog nadzora građenja, uvjetima i načinu vođenja građevinskog dnevnika te o sadržaju završnog izvješća nadzornog inženjera (NN 131/2021) i svih ostalih pozitivnih propisa RH.**

**Usluge uključuju sljedeće:**

1. utvrditi ispunjava li izvođač i odgovorna osoba koja vodi građenje ili pojedine radove uvjete propisane posebnim zakonom;
2. utvrditi je li iskolčenje građevine obavila osoba ovlaštena za obavljanje poslova državne izmjere i katastra nekretnina prema posebnom zakonu;
3. odrediti provedbu kontrolnih ispitivanja određenih dijelova građevine u svrhu provjere, odnosno dokazivanja ispunjavanja temeljnih zahtjeva za građevinu i/ili drugih zahtjeva, odnosno uvjeta predviđenih glavnim projektom ili izvješćem o obavljenoj kontroli projekta i obveze provjere u pogledu građevnih proizvoda;
4. bez odgode upoznati Naručitelja sa svim nedostacima, odnosno nepravilnostima koje uoči u glavnom projektu i tijekom građenja, a investitora i građevinsku inspekciju i druge inspekcije o poduzetim mjerama;
5. sastaviti završno izvješće o izvedbi građevine.

**II. Nadzorni inženjer dužan je u provedbi stručnog nadzora građenja, kada za to postoji potreba, odrediti način otklanjanja nedostataka, odnosno nepravilnosti građenja građevine. To posebice u slučaju ako:**

1. dokumentacijom dostavljenom od strane izvođača nije dokazana sukladnost, odnosno kvaliteta ugrađenih građevina, proizvoda, opreme i/ili postrojenja;
2. izvođač, odnosno odgovorna osoba koja vodi građenje ili pojedine radove ne ispunjava uvjete propisane posebnim zakonom;
3. iskolčenje građevine nije obavila osoba ovlaštena za obavljanje poslova državne izmjere i katastra nekretnina prema posebnom zakonu.
4. Provedba navedenih dužnosti i način otklanjanja nedostataka, odnosno nepravilnosti upisuje se u građevinski dnevnik.

**III. U provedbi stručnog nadzora građenja, osim dužnosti i ovlasti određenih primjenjivim propisima o gradnji, Nadzorni inženjer je dužan i od Naručitelja ovlašten provjeravati i ovjeravati:**

1. Građevinsku knjigu i građevinski dnevnik;
2. Sudjelovanje u aktivnostima pripreme i organizacije gradilišta te uvođenja izvođača nadziranih radova u posao, organiziranje/koordiniranje rada: projektanata, izvoditelja gradnje i komunalne infrastrukture i ostalih sudionika gradnje;
3. Kontrola izvođenja nadziranih radova po projektima odnosno po svim stručnim specijalnostima, te kontrola ispravnosti neophodnih izmjena i odstupanja od projekata za sve struke uz suglasnost osobe imenovane od strane Naručitelja za praćenje posla.
4. Kontrola i praćenje nominacije materijala u pogledu tehničkih karakteristika prije ugradnje, te dostava istih projektantu/projektantskom nadzoru na odobrenje funkcionalnih i oblikovnih karakteristika istih. Po suglasnosti projektanta/projektantskog nadzora, Stručni nadzor ovjerava nominaciju materijala.
5. Kontrola točnosti obračuna radova, ovjeravanje situacija, te pripremanje zajedno s izvođačem nadziranih radova cjelokupne dokumentacije za končani obračun i to najkasnije sedam (7) dana od zaprimanja građevinske knjige na pregled od izvođača.
6. Analize cijena, uključivo u slučaju ugovaranja dodatnih radova, kao i eventualne promjene cijena radova uslijed promjene cijene elemenata temeljem kojih je određena cijena radova sukladno eventualnim potraživanjima Izvođača prema čl. 627. Zakona o obveznim odnosima;
7. Pravovremeno preuzimanje pojedinih vrsta i faza radova te upoznavanje izvođača na uočene nedostatke.
8. Tjedno izvještavanje o tijeku radova koje mora sadržavati minimalno:
9. procjenu konačnog završetka radova,
10. procjenu konačnog koštanja radova,
11. Obavještavanje o svim bitnim problema vezanih za izvedbu radova,
12. listu i procjenu rizika kašnjenja i eventualnih van-troškovničkih radova,
13. ocjenu poštivanja sigurnosti i zaštite na radu,
14. listu prijedloga izmjena u projektu,
15. vremena priznate više-sile,
16. grafički prikaz ostvarenja terminskog plana
17. Izvještaj koordinatora zaštite na radu
18. Tim stručnog nadzora vodi brigu o dinamici isporuke projektne dokumentacije i projektnih rješenja te detalja neophodnih za pravovremeno izvođenje radova te o tehničkoj i formalnoj ispravnosti dokumenta (sadrži li sve nužne potpise i žigove i sl.),
19. Tim stručnog nadzora pregledava, korigira i daje mišljenje na projektnu dokumentaciju, troškovnike i svu ostalu dokumentaciju u smislu ukazivanja na eventualne nelogičnosti i/ili nemogućnost primjene ponuđenih rješenja na predmetnim radovima i/ili lokaciji,
20. Glavni nadzorni inženjer koordinira svim procesima i aktivnostima nadzornog tima i obavezno vodi evidenciju o:
21. svim izmjenama i dopunama u projektnoj dokumentaciji (revizije),
22. svim zahtjevima izvođača za izmjenama (tehničkog rješenja, količine, vrste, kvalitete, pozicije, redoslijeda, vremena i sl.) u izvođenju radova,
23. zamjenskim radovima (ZS) odobrenim od voditelja projekta i Naručitelja
24. van troškovničkim radovima (VTR) odobrenim od voditelja projekta i Naručitelja
25. naknadno naručenim radovima (NNR) od strane Naručitelja.
26. Glavni nadzorni inženjer priprema agendu za koordinacije i šalje poziv na koordinaciju (najvažnija aktualna pitanja koja su se pojavila u proteklom tjednu), po potrebi poziva dodatne sudionike na sastanke (projektanti i sl.) i redovito vodi zapisnike s koordinacija koji se šalju (putem e-maila) svim sudionicima u roku od max. 48 sati od održanog koordinacijskog sastanka. Koordinacijske sastanke potrebno je sazivati 1x tjedno tijekom čitavog perioda izvođenja radova.
27. Glavni nadzorni inženjer na tjednoj bazi pisanim putem izvještava voditelja projekta o dinamici pripreme i izvođenja radova, eventualnim rizicima i problemima, a u mjesečnom izvještaju daje detaljniji osvrt na stanje izvedenih radova (uključuje fotografije) i procjenu dovršenosti po grupama radova,
28. Izvođenje radova prema planu;
29. Izvođačev sustav osiguranja kvalitete;
30. Uredno vođenje dokumentacije Izvođača kojom se kontrolira kvaliteta;
31. Provođenje mjera zaštite na radu i zaštite okoliša.

**IV. Tijekom faze građenja Izvršitelj odnosno Nadzorni inženjer provodi i sljedeće:**

1. Provoditi svakodnevni nadzor nad provedbom aktivnosti Izvođača, te osigurati njihovu usklađenost s uvjetima ugovora o izvođenju radova;
2. Provoditi nadzor na licu mjesta i koordinaciju kako bi se osigurala usklađenost radova i opskrbe s projektnom dokumentacijom i vremenskim planom;
3. Davati odgovarajuće naloge o izvođenju određenih radova Izvođaču, u slučaju potrebe otklanjanja nedostataka, a radi sprečavanja težih posljedica koje bi nastupile neizvođenjem tih radova;
4. Provoditi nadzor nad izvođenjem nepredviđenih i naknadnih radova tijekom građenja;
5. Surađivati po potrebi sa izvršiteljem usluge projektantskog nadzora radi usuglašavanja izvedbenih detalja,
6. Pružati pomoć na zahtjev Naručitelja svim pisanim sredstvima komunikacije (uključujući elektroničku poštu) o bilo kojem pitanju u vezi s provedbom ugovora, uključujući ad hoc izvješća;
7. Provjeravati i izvještavati Naručitelja o sukladnosti i točnosti svih potvrda, polica osiguranja, jamstava, i sl.;
8. Pratiti napredak radova te pravodobno izvještavati Naručitelja o svim mogućim problemima koji mogu nastati i utjecati na postizanje ciljeva projekta;
9. Potpisivati građevinski dnevnik Izvođača koji će se voditi u skladu s važećim propisima te čuvati potpisanu kopiju;
10. Ovjeravati dokaznice količina izvedenih radova Izvođača;
11. Provoditi svakodnevne provjere gradilišta kako bi provjerio napredak i kvalitetu izvođenja radova te uvjete zaštite na radu;
12. Analizirati prijedloge Izvođača radova vezane uz moguće prilagodbe projekta, specifikacija, radova ili programa rada, koje mogu postati potrebne ili korisne tijekom ili nakon izvođenja radova
13. Prema zahtjevima Naručitelja savjetovati o mogućim načinima smanjenja troškova projekta, smanjenja vremena izvođenja ili poboljšanja kvalitete radova
14. Informirati Naručitelja o potrebi izrade dodatka ugovora o radovima;
15. Pregovarati s Izvođačem o izmjenama i prilagodbama te o tome davati pisane preporuke Naručitelju uključujući opis aktivnosti i cijene za sve zamjenske radove (ZS), vantroškovničke radove (VTR) i naknadno naručene radove (NNR).
16. Provjeravati i odobravati dokumente o izvedenom stanju i ostale građevinske dokumente koje zahtijeva zakonodavstvo, priručnike za rad i održavanje pojedinih postrojenja ili strojeva, popis rezervnih dijelova i ostalu dokumentaciju te također prati isporuku svih izvješća, atesta, zapisa, potvrda o sukladnosti itd. pripremljenih ili dostavljenih od strane Izvođača, osiguravajući da su u potpunosti ujednačeni, indeksirani i pravilno prezentirani
17. Kontrolirati i odobravati upute za rad i održavanje dostavljene od strane Izvođača u uskoj suradnji s Naručiteljem
18. Organizirati i održavati sustav arhiviranja. Po dovršetku projekta, izvršitelj usluge će predati preko Naručitelju sav arhivski materijal;
19. Pripremiti Zapisnik o primopredaji, popis nedostataka i ostale dokumente koje zahtijevaju uvjeti ugovora o građenju;
20. Pregledati i ovjeriti obračunske (mjesečne) privremene situacije, račune, koji moraju odgovarati izvedenom opsegu radova i ugovoru o građenju;
21. Pregledati i ovjeriti prijedlog okončanog obračuna, potvrđivati vrijednost radova u skladu s ugovorom o građenju;
22. Pripremati posebna izvješća na zahtjev Naručitelja; sva izvješća potrebna sukladno važećoj regulativi RH te sva propisana izvješća za tehnički pregled i sudjelovati u postupku tehničkog pregleda;
23. Izraditi završno izvješće nadzornog inženjera i glavnog nadzornog inženjera na temelju pisane izjave izvođača o izvedenim radovima te ju dostaviti naručitelju i nadležnom javnopravnom tijelu
24. Davati mišljenja na zahtjeve naručitelja i/ili izvođača za izmjenu ugovora o građenju, uključujući zahtjev Izvođača za izmjenom/uvođenjem podugovaratelja te produženjem roka za izvršenje obveza, a sukladno odredbama ugovora o građenju,
25. Izvršavati druge obveze određene primjenjivim propisima, ugovorom o građenju.

**V. Stručni nadzor je u obvezi voditi evidenciju i pratiti izvršenje pokazatelja i uvjeta traženih pozivom na dodjelu bespovratnih sredstava** **Nacionalnog plana oporavka i otpornosti (NPOO.).**

Stručni nadzor dužan je proučiti prijavu Naručitelja na navedeni poziv, eventualne izmjene poziva koja će nastupiti tijekom gradnje te osigurati praćenje i izvještavanje posebice:

1. Usklađenost proizvoda i radova s popisom tehničkih uvjeta predmetnog poziva, a prije ugradnje istih.
2. Praćenje izvedbe radova prema detaljnom troškovniku aktivnosti nastavka operacije
3. Praćenje usklađenosti projektnog prijedloga s DNSH načelom
4. Izraditi Izjavu nadzornog inženjera o usklađenosti projekta s DNSH načelom
5. Osigurati izradu Izjave izvođača o usklađenosti radova s DNSH načelom i ostalih traženih Izjava predmetnim pozivom.

**VI. Stručni nadzor pored navedenog u jediničnu cijenu mora uključiti i usluge koordinatora II zaštite na radu koji može i ne mora biti ista fizička osoba kao imenovana osoba za stručni nadzor.**

Koordinator zaštite na radu sukladno Zakonu o zaštiti na radu (71/14, 118/14, 154/14 , 94/18, 96/18), i primjenjivim podzakonskim aktima i posebice Pravilnikom o zaštiti na radu na privremenim gradilištima (NN 48/18) dužan je sljedeće:

1. koordinirati primjenu općih načela zaštite na radu kod donošenja odluka o rokovima i bitnim mjerama tijekom planiranja i izvođenja pojedinih faza rada, koje se izvode istodobno ili u slijedu,
2. koordinirati izvođenje odgovarajućih postupaka kako bi se osiguralo da poslodavci i druge osobe dosljedno primjenjuju opća načela zaštite na radu i izvode radove u skladu s planom izvođenja radova,
3. izraditi potrebna usklađenja plana izvođenja radova i dokumentacije sa svim promjenama na gradilištu, uključivo sheme organizacije gradilišta,
4. osigurati suradnju i uzajamno obavješćivanje svih izvođača radova i njihovih radničkih predstavnika,
5. provjeravati provode li se radni postupci na siguran način i usklađivati propisane aktivnosti,
6. organizirati da na gradilište imaju pristup samo osobe koje su na njemu zaposlene i osobe koje imaju dozvolu ulaska na gradilište,
7. po potrebi je dužan sudjelovati na koordinacijskim sastancima s nadzorom, izvođačem, naručiteljem, projektantskim nadzorom i ostalim sudionicima u gradnji te se očitovati na dostavljene zapisnike.